KOMISIJOS SPRENDIMAS
2009 m. birželio 10 d.
kuriuo nustatomos valstybėms narėms 2009-2012 m. skiriamos sumos, susidariusios pritaikius Tarybos reglamento (EB) Nr. 73/2009 7 ir 10 straipsniuose nustatytą moduliavimą
(pranešta dokumentu Nr. C(2009) 4375)
(2009/444/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2009 m. sausio 19 d. Tarybos reglamentą (EB) Nr. 73/2009, nustatantį bendrąsias tiesioginės paramos schemų ūkininkams pagal bendrą žemės ūkio politiką taisykles ir nustatantį tam tikras paramos schemas ūkininkams, iš dalies keičiantį Reglamentus (EB) Nr. 1290/2005, (EB) Nr. 247/2006, (EB) Nr. 378/2007 ir panaikinantį Reglamentą (EB) Nr. 1782/2003 (1), ypač į jo 9 straipsnio 2 dalies pirmą pastraipą, į 4 dalį ir 10 straipsnio 3 dalį,
kadangi:
(1)
Komisijos sprendimu 2009/379/EB (2) nustatomos dėl Reglamento (EB) Nr. 73/2009 7 straipsnio 1 ir 2 dalyse nustatyto tiesioginių išmokų sumažinimo susidariusios sumos, kurios 2007-2013 m. skiriamos Europos žemės ūkio kaimo plėtros fondui (EŽŪKPF).
(2)
2003 m. rugsėjo 29 d. Tarybos reglamento (EB) Nr. 1782/2003, nustatančio bendrąsias tiesioginės paramos schemų pagal bendrąją žemės ūkio politiką taisykles ir nustatančio tam tikras paramos schemas ūkininkams (3), 10 straipsnio 3 ir 4 dalyse nustatyti taikant to straipsnio 1 dalyje nurodytą moduliavimą gautų sumų paskirstymo kriterijai. Tos nuostatos dabar įtrauktos į Reglamento (EB) Nr. 73/2009 9 straipsnio 2 ir 3 dalis.
(3)
2004 m. balandžio 21 d. Komisijos reglamento (EB) Nr. 796/2004, nustatančio išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles (4), 78 straipsnyje yra nustatytas tokių sumų paskirstymo valstybėms narėms, remiantis Reglamento (EB) Nr. 1782/2003 10 straipsnio 3 ir 4 dalyse nustatytais kriterijais, būdas.
(4)
Komisijos sprendimu 2006/588/EB (5) nustatytos valstybėms narėms 2006-2012 m. skiriamos sumos, susidariusios pagal Reglamento (EB) Nr. 1782/2003 10 straipsnio 3 ir 4 dalis atlikus moduliavimą. Tokia nuostata įtraukta į Reglamento (EB) Nr. 73/2009 9 straipsnio 2 ir 3 dalis, Sprendimo 2006/588/EB priede nurodytos 2009-2012 m. skirtos sumos laikomos taikant Reglamento (EB) Nr. 73/2009 9 straipsnio 2 ir 3 dalis valstybėms narėms skirtomis sumomis. Todėl šios sumos toliau taikomos.
(5)
Reikėtų 2009-2012 m. valstybėms narėms paskirti likusias sumas, susidariusias taikant Reglamento (EB) Nr. 73/2009 7 straipsnyje nurodytą moduliavimą, laikantis minėto reglamento 9 straipsnio 4 dalies ir taip pat paskirti sumas, susidariusias naujosiose valstybėse narėse pritaikius moduliavimą, kaip apibrėžtas minėto reglamento 2 straipsnio g punkte, remiantis to reglamento 10 straipsnio 3 dalimi.
(6)
Siekiant aiškumo, tikslinga panaikinti Sprendimą 2006/588/EB ir pakeisti jį nauju sprendimu.
(7)
Šiame sprendime numatytos priemonės atitinka Tiesioginių išmokų vadybos komiteto nuomonę,
PRIĖMĖ ŠĮ SPRENDIMĄ:
1 straipsnis
Remiantis Reglamento (EB) Nr. 73/2009 9 straipsnio 2 ir 3 dalimis pritaikius 5 procentinių punktų sumažinimą 2009-2012 m. susidariusios sumos valstybėms narėms paskirstomos pagal šio sprendimo I priede pateikiamą lentelę.
2 straipsnis
Remiantis Reglamento (EB) Nr. 73/2009 9 straipsnio 4 dalimi pritaikius didesnį nei 5 procentinių punktų sumažinimą 2009-2012 m., minimą šio sprendimo 1 straipsnyje, susidariusios sumos valstybėms narėms paskirstomos pagal šio sprendimo II priede pateikiamą lentelę
3 straipsnis
Taikant Reglamento (EB) Nr. 73/2009 10 straipsnio 3 dalį naujosioms valstybėms narėms, kaip apibrėžta minėto reglamento 2 straipsnio g punkte, 2012 m. skiriamos sumos nurodytos šio sprendimo III priede pateikiamoje lentelėje.
4 straipsnis
Sprendimas 2006/588/EB panaikinamas.
5 straipsnis
Šis sprendimas skirtas valstybėms narėms.
Priimta Briuselyje, 2009 m. birželio 10 d.